שוויצרי. "בשביל לקלף תפוזים."  יש רוחות דרום חמות, ולא טוב לי טוב. אני יושב בתחתית מגלשה ושותה את המים בצימאון גדול. אני לא רוצה להשתין, וגם לא צריך. אני לא רוצה שיהיה צריך. אני שונא להשתין ברחוב. אני ילד טוב. מי יושב איתך בחצות על רצפת האמבטיה ומלטף את שיערך? זה באמת אהבה ממבט ראשון, אני מקנא, אני מודה. מי מכין לך ואת לו - כוס קפה בבוקר? (תלוי מי התעורר ראשון). זה באמת מוציא אותי מכליי, שאני לבד ואת איתו. "אבל טוב לנו ביחד," את אומרת "אתה צריך לשמוח בשבילנו." אני מאוד שמח בשבילכם, אבל מתי אהיה שמח בשבילי. "החיים הם מה שאתה עושה מהם. תעשה." תורת הזן על רגל אחת. ישבתי וקראתי רבות בנושא, אך לא הצלחתי ליישם. "לא לגמרי. נכון, אבל קצת יישמת, אפילו ובעיקר בלי שהתכוונת." אז הוא מכין לך קפה? "יש לנו מכונת קפה." אז הוא עושה לך מסג'? "יש לנו כורסת עיסוי." אז הוא מצחיק אותך? "אנחנו הולכים למופעי בידור." אז הוא מפנק אותך? "הכסף נותן הרבה חיי מותרות." תשמרי לי איזו תיבה קטנה, אולי מכסף, אולי קופסת נעליים, ותאצרי בתוכה שירים ממך אליי תיבת סודית, עם מנעול קטן, או סרט בהיר, לדעת שהיית איתי גם לפעמים.